Pályázati felhívás önkormányzati lakás bérbevételére
Dunavecse, Fő út 24/8.
(benyújtási határidő: 2015. október 6. 17.00 óra)
Dunavecse Város Önkormányzata „az önkormányzat tulajdonában lévő lakások és helyiségek bérletéről és elidegenítéséről” szóló 10/2006. (III. 29.) önkormányzati rendelet alapján pályázatot hirdet a Dunavecse, Fő u. 24/8. szám alatti, komfortos, 36 m2 alapterületű, szoba, étkezőkonyha, fürdő wc, előszoba helyiségekből álló, önkormányzati tulajdonú lakás bérbeadására
1. Pályázók köre: 

Önkormányzati lakás bérleti jogának megszerzésére az a nagykorú személy jogosult, 

- akinek (vagy házastársának, élettársának, illetve vele jogszerűen együtt költöző közeli hozzátartozójának) tulajdonában, haszonélvezetében nincs másik beköltözhető lakás, vagy családi ház
- életvitelszerűen a településen lakik

- rendelkezik olyan nagyságú, állandó jövedelemmel, mely a megpályázott lakás, valamint a megélhetés együttes költségeire fedezetül szolgál (a család havi összjövedelme a lakás bérleti díjának (bérleti díj és víz- és csatornadíj) 400 %-át, egyedül élő esetén annak 250 %-át eléri). 
2. A meghirdetett lakás műszaki jellemzői:

Dunavecse, Fő u. 24/8. szám alatti, 36 m2 alapterületű, komfortos, szoba, konyha, fürdő wc, előszoba helyiségekből álló lakás
3. A lakbér mértéke:

Bérleti díj: 2015. évben 366 Ft/m2/hó = 13.176 Ft. 
Amennyiben a pályázó családjában az egy főre jutó havi jövedelem a 42.750 Ft-ot nem haladja meg, a lakás szociális alapú bérleti díjjal adható bérbe, melynek összege 293 Ft/m2/hó, azaz 12.306 Ft/hó. (A következő évre vonatkozó bérleti díjat a Képviselő-testület rendeletében állapítja meg). 
Külön szolgáltatás díja: Víz- és szennyvízszolgáltatás díját Bérlő havonta utólag, az elfogyasztott mennyiség szerint kiállított számla ellenében köteles megfizetni Bérbeadónak. A számla kiállítása érdekében Bérlő köteles minden hónap utolsó napjáig a lakásban lévő almérő állását Bérbeadónak bediktálni. 

Bérbeadó évente egy alkalommal jogosult a mérőóra állását ellenőrizni, és elszámoló számlát kiállítani. 
A bérlő a bérleti díjon, valamint a víz- és csatornadíjon felül a lakás birtokba adása napjától a közüzemi szolgáltatásokért (villany, gáz) külön díjat köteles fizetni a szolgáltató felé. 
A Bérlő a bérleti díj biztosítékaként Bérbeadónak kéthavi bérleti díjnak megfelelő összeget (kaució) köteles megfizetni a szerződéskötéssel egyidejűleg. 
4. A bérleti jogviszony időtartama:

A pályázat nyertesével a lakásbérleti szerződést az önkormányzat határozott időre, maximum 3 évre köti meg. A lakás legkorábban 2015. október 9. napjától vehető bérbe.
5. A pályázatok benyújtásának, elbírálásának határideje:

A pályázatokat 2015. október 6-án 17.00 óráig lehet benyújtani a Polgármesteri Hivatal fsz. 1. számú szobájában. 
A pályázatok elbírálásának határideje: 2015. október 8.
6. A pályázat kötelező tartalmi elemei:

A pályázatnak tartalmaznia kell: 

- a pályázó személyazonosító adatait, lakó- illetve tartózkodási helyét

- a pályázat benyújtásának időpontjában fennálló lakhatásának jogcímét

- a pályázóval együtt lakó és jogszerűen együtt költöző személyek személyazonosító adatait, hozzátartozói minőségét

- az együtt költözők jövedelemigazolását (munkáltatói igazolás az utolsó havi nettó jövedelemről, bérjegyzék, nyugdíjszelvény, postai kifizetési szelvény, bankszámlakivonat, stb.)
- a pályázó szociális, jövedelmi és vagyoni helyzetére vonatkozó igazolásokat

Pályázati adatlap a Polgármesteri Hivatal fsz. 1. számú szobájában szerezhető be.

7. A pályázatok elbírálása:

Érvényes a pályázat, ha a pályázati kiírásban szereplő határidőig a Polgármesteri Hivatal fsz. 1. sz. irodájába megérkezik, és a pályázati kiírásban szereplő feltételeknek megfelel. 

A pályázatok elbírálása Dunavecse Város Önkormányzata Képviselő-testületének „az önkormányzat tulajdonában lévő lakások és helyiségek bérletéről és elidegenítéséről” szóló 10/2006. (III. 29.) rendeletének 2. sz. mellékeltében felsorolt körülmények értékelésével történik. 
A pályázattal kapcsolatban érdeklődni a 78/437-116-os telefonszámon, vagy személyesen a Polgármesteri Hivatal fsz. 1. számú szobájában dr. Tarnai Kittinél lehet. 

Dunavecse, 2015. szeptember 25.
Vörös Sándor 

